Valerijus Borzovas

Valerijus Borzovas (; g. 1949 m. spalio 20 d. Sambire, Lvovo srityje) – buvęs ukrainiečių lengvaatletis, sprinteris, atstovavęs Tarybų Sąjungos rinktinę, tapęs du kartus olimpiniu čempionu ir prizininku. Ukrainos visuomenės ir politikos veikėjas. 

V. Borzovas buvo pirmasis ir vienintelis TSRS sprinteris, laimėjęs olimpinį auksą  100 m ir 200 m bėgimo rungtyse.

 Biografija 

Pradėjo treniruotis nuo 12 metų Naujosios Kachovkos sporto mokykloje. Treneriai greitai pastebėjo neeilinį jaunuolio talentą ir jam padėjo persikelti į sostinę Kijevą. Palyginti anksti pasiekė aukštų sportinių rezultatų.

1972 m. olimpinių žaidynių Miunchene uždarymo ceremonijoje buvo TSRS rinktinės vėliavnešiu.

1977 m. vedė keturiskart olimpinę čempionę gimnastę Liudmilą Turiščevą. Susilaukė dukters Tatjanos.

Baigęs sportinę karjerą, dirbo vadovaujantį politinį darbą Ukrainos TSR komjaunimo struktūrose, nuo 1980 m. buvo komjaunimo Centro komiteto sekretorius. 

1987 m. išrinktas Europos lengvosios atletikos asociacijos tarybos nariu.

1990–1997 m. vienu metu buvo Ukrainos jaunimo ir sporto ministras ir Ukrainos tautinio olimpinio komiteto prezidentas (šį postą paliko 1998 m.). 

Nuo 1994 m. – Tarptautinio olimpinio komiteto narys.

1996–2012 m. – Ukrainos lengvosios atletikos federacijos prezidentas.

1998–2002 m. – Ukrainos liaudies deputatas, 3–jo šaukimo Rados sporto, turizmo ir jaunimo politikos komiteto pirmininkas. 2002 m. vėl išrinktas į 4–ojo šaukimo Radą. Nuo 2003 m. – Ukrainos socialdemokratų partijos narys.

Olimpinio bėgiko V. Borzovo nuotrauka buvo įrašyta į auksinę plokštelę, iškeliavusią į kosmosą su „Voyager“ erdvėlaiviu.Images on the Golden Record

 Sporto pasiekimai 

+Pagrindinės tarptautinės varžybos Metai Varžybos Miestas Vieta Rungtis Rezultatas Data1969Europos čempionatasАtėnai I100 m10,49Rugsėjo 17 II4×100 m39,40Rugsėjo 201971Europos čempionatasHelsinkis I100 м10,27Rugpjūčio 11 I200 m20,31Rugpjūčio 131972Vasaros olimpinės žaidynėsMiunchenas I100 m10,14Rugsėjo 1 I200 m20,00Rugsėjo 4 II4×100 m38,50Rugsėjo 10 1974Europos čempionatasRoma I100 m10,27Rugsėjo 344 × 100 m39,03Rugsėjo 81976Vasaros olimpinės žaidynėsMonrealis III100 m10,14Liepos 24 III4 × 100 m38,78Liepos 311978Europos čempionatasPraha 8100 m10,55Rugpjūčio 30 

Daugkartinis Europos uždarų patalpų čempionas: 1970, 1971 – 60 m, 1972 – 50 m, 1974–1977 – 60 m.

 Išnašos 

 Nuorodos 

 V. Borzovas IAAF svetainėje
 V. Borzovo biografija (britannica.com)
 Валерий Борзов: великий спринтер 

Kategorija:Ukrainos lengvaatlečiai
Kategorija:TSRS olimpiečiai
Kategorija:Sprinteriai
Kategorija:Ukrainos politikai
Kategorija:Tarptautinio olimpinio komiteto nariai